**Kivonat**

**a Szociális és Lakás Bizottság 2023. október 25-i rendes nyilvános ülésének jegyzőkönyvéből**

A Szociális és Lakás Bizottság 7 igen szavazattal, tartózkodás és ellenszavazat nélkül az alábbi határozatot hozta:

**240/2023.(X.25.) SzLB. sz. határozat**

A Szociális és Lakás Bizottság az ülés napirendjét az alábbiak szerint határozza meg:

**Nyilvános ülés:**

**1./ Javaslat Szombathely Megyei Jogú Város Civil Koncepciójának megalkotására a 2023-2028. közötti időszakra vonatkozóan**

Előadó: Vinczéné dr. Menyhárt Mária, az Egészségügyi és Közszolgálati Osztály vezetője

**2./ Javaslat az Alpokalja Nagycsaládos Egyesület Szombathely egyedi kérelmének elbírálására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Görcz Gyula Csaba, az Alpokalja Nagycsaládos Egyesület képviselője

**3./ Javaslat rászoruló kisgyermekek karácsonyi ajándékozására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**4./ Javaslat szociális és köznevelési intézmények karácsonyi ajándékozására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**5./ Javaslat Szombathely, Gagarin u. 5. szám alatti intézményben 50 örökös szociális férőhely biztosításáról kötött megállapodás megszüntetésének kezdeményezésével kapcsolatos döntés meghozatalára** 

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**6./ Különfélék**

**Előadó:**  Dr. Czeglédy Csaba, a Szociális és Lakás Bizottság elnöke

**II.**

**Zárt ülés:**

**7./ Javaslat Közösségi Bérlakás Rendszerben nyilvántartott ingatlanok bérbeadására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**8./ Javaslat Szombathely Megyei Jogú Város Önkormányzata Közgyűlésének 36/2010. (XII.01.) számú rendelet 11.§-a alapján lakás helyreállításának vállalásával - önkormányzati tulajdonban lévő ingatlan bérbeadására** (később kerül kiküldésre)

**Előadó:** Dr. Czeglédy Csaba, a Szociális és Lakás Bizottság elnöke

**9./ Javaslat Szombathely Megyei Jogú Város Önkormányzata Közgyűlésének 36/2010. (XII.01.) számú rendelet 3.§ ad) pontja alapján – rendkívüli szociális krízishelyzetre tekintettel önkormányzati tulajdonban lévő ingatlanok bérbeadására** (később kerül kiküldésre)

**Előadó:**  Dr. Czeglédy Csaba, a Szociális és Lakás Bizottság elnöke

**10./ Különfélék**

**Előadó:** Dr. Czeglédy Csaba, a Szociális és Lakás Bizottság elnöke

**Felelős:** Dr. Czeglédy Csaba, a Szociális és Lakás Bizottság elnöke

**1./ Javaslat Szombathely Megyei Jogú Város Civil Koncepciójának megalkotására a 2023-2028. közötti időszakra vonatkozóan**

A Szociális és Lakás Bizottság 7 igen szavazattal, tartózkodás és ellenszavazat nélkül az alábbi határozatot hozta:

**241/2023.(X.25.) SzLB. sz. határozat**

A Szociális és Lakás Bizottság a „Javaslat Szombathely Megyei Jogú Város Civil Koncepciójának megalkotására a 2023-2028. közötti időszakra vonatkozóan” című előterjesztést megtárgyalta és a határozati javaslatot az előterjesztés szerinti tartalommal elfogadásra javasolja a Közgyűlésnek.

**Felelősök:** Dr. Czeglédy Csaba a Szociális és Lakás Bizottság elnöke,

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2023.10.25.-i Közgyűlés

**2./ Javaslat az Alpokalja Nagycsaládos Egyesület Szombathely egyedi kérelmének elbírálására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Görcz Gyula Csaba, az Alpokalja Nagycsaládos Egyesület képviselője

*Az ülésre megérkezett Bokányi Adrienn, a Bizottság létszáma 8 főre változott.*

A Szociális és Lakás Bizottság 8 igen szavazattal, tartózkodás és ellenszavazat nélkül az alábbi határozatot hozta:

**242/2023.(X.25.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat az Alpokalja Nagycsaládos Egyesület Szombathely egyedi kérelmének támogatására” című előterjesztést megtárgyalta, és

javasolja a Polgármesternek, hogy az SZMSZ 53.§ 4. pontja alapján az Egyesület részére rendezvény támogatása céljából a Szociális ágazat kiadásai „Segély önkormányzati támogatásból” tételsor terhére 500.000,- Ft összegű támogatást biztosítson.

**Felelősök:** Dr. Nemény András polgármester,

Dr. László Győzőalpolgármester,

Dr. Czeglédy Csaba a Szociális és Lakás Bizottság elnöke,

/A végrehajtás előkészítéséért:

Stéger Gábor, a Közgazdasági és Adó Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal

**3./ Javaslat rászoruló kisgyermekek karácsonyi ajándékozására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

A Szociális és Lakás Bizottság 8 igen szavazattal, tartózkodás és ellenszavazat nélkül az alábbi határozatot hozta:

**243/2023.(X.25.) SzLB. sz. határozat**

1. Szombathely Megyei Jogú Város Közgyűlésének Szociális és Lakás Bizottsága az SZMSZ 53. § 4. pontja alapján javasolja a Polgármesternek, hogy rászoruló, kiskorú gyermeket nevelő családok év végi karácsonyi ajándékozására a Szociális ágazat kiadásai „Kariatida tanulmányi támogatás rendszerének működtetése – „Szombathely Szent Márton városa” Gyebrovszki János Alapítvány ” tételsor terhére 1.900.000,- Ft támogatást biztosítson.
2. A Bizottság felkéri a Polgármestert, hogy a Szociális Szolgáltatók Közhasznú Egyesületével a támogatási szerződés megkötéséről és az ajándékozásnak a Szociális Szolgáltatók Közhasznú Egyesülete bevonásával történő megszervezéséről gondoskodjon.

**Felelősök:** Dr. Nemény András polgármester

Dr. László Győzőalpolgármester,

Dr. Czeglédy Csaba, a Szociális és Lakás Bizottság elnöke

(Vinczéné Dr. Menyhárt Mária az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Szentkirályi Bernadett, a Szociális és Lakás Iroda vezetője)

**Határidő:** azonnal /1. pont vonatkozásában/

2023. december /2. pont vonatkozásában/

**4./ Javaslat szociális és köznevelési intézmények karácsonyi ajándékozására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

A Szociális és Lakás Bizottság 8 igen szavazattal, tartózkodás és ellenszavazat nélkül az alábbi határozatot hozta:

**244/2023.(X.25.) SzLB. sz. határozat**

1. Szombathely Megyei Jogú Város Közgyűlésének Szociális és Lakás Bizottsága az SZMSZ 53.§ 4. pontja alapján javasolja a Polgármesternek, hogy az előterjesztésben szereplő szociális és köznevelési intézmények év végi karácsonyi ajándékozására a Szociális ágazat kiadásai „Segély önkormányzati támogatásból” tételsor terhére intézményenként 100.000 – Ft, összességében 4.400.000,- Ft támogatást biztosítson.
2. A Bizottság felkéri a Polgármestert, hogy a támogatási szerződések megkötéséről és az ajándékozás megszervezéséről gondoskodjon.

**Felelősök:** Dr. Nemény András polgármester

Dr. László Győzőalpolgármester,

Dr. Czeglédy Csaba, a Szociális és Lakás Bizottság elnöke

(Vinczéné Dr. Menyhárt Mária az Egészségügyi és Közszolgálati Osztály

vezetője,

Stéger Gábor, a Közgazdasági és Adó Osztály vezetője

Szentkirályi Bernadett, a Szociális és Lakás Iroda vezetője)

**Határidő:** azonnal /1. pont vonatkozásában/

2023. december /2. pont vonatkozásában/

**5./ Javaslat Szombathely, Gagarin u. 5. szám alatti intézményben 50 örökös szociális férőhely biztosításáról kötött megállapodás megszüntetésének kezdeményezésével kapcsolatos döntés meghozatalára** 

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

A Szociális és Lakás Bizottság 8 igen szavazattal, tartózkodás és ellenszavazat nélkül az alábbi határozatot hozta:

**245/2023.(X.25.) SzLB. sz. határozat**

1. A Szociális és Lakás Bizottság egyetért azzal, hogy a Vas Megyei Önkormányzat Közgyűlése és Szombathely Megyei Jogú Város Önkormányzata között a Vas Megyei Szakosított Szociális Otthonban 50 örökös szociális otthoni férőhely biztosítására vonatkozó megállapodás megszüntetésre kerüljön, azzal a feltétellel, hogy ezzel egyidejűleg Szombathely Megyei Jogú Város Önkormányzata és a Szombathelyi Egyházmegye a megszüntetésre kerülő megállapodásban rögzített azonos feltételekkel megállapodást kössön.
2. A Bizottság javasolja a Közgyűlésnek, hogy hatalmazza fel a polgármestert a megállapodások aláírására.

**Felelősök:** Dr. Nemény András polgármester,

Dr. László Győzőalpolgármester,

Dr. Czeglédy Csaba a Szociális és Lakás Bizottság elnöke,

/A végrehajtás előkészítéséért:

Stéger Gábor, a Közgazdasági és Adó Osztály vezetője,

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal

**6./ Különfélék**

**Előadó:** Dr. Czeglédy Csaba, a Szociális és Lakás Bizottság elnöke

Szombathely, 2023. október 25.

A kivonat hiteles.

/: **Dr. Czeglédy Csaba** :/

a Szociális és Lakás

Bizottság elnöke